Legal Document

Category: 792

Text:
10. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 447/266 της 16/29 Ιαν. 1979 (ΦΕΚ Β΄ 79) Περί ενάρξεως λειτουργίας της Υπηρεσίας Ελέγχου Διακινήσεως Αγαθών (ΥΠ.Ε.Δ.Α.). Έχοντας υπόψη: Τις διατάξεις του άρθρ. 23 του Π.Δ. 960/1978 "περί καταργήσεως, συστάσεως και ανακαθορισμού της χωρικής και καθ’ ύλην αρμοδιότητος Οικονομικών Εφοριών και Δημοσίων Ταμείων του Κράτους και συστάσεως Υπηρεσίας Ελέγχου Διακινήσεως Αγαθών (ΥΠ.Ε.Δ.Α.)" (ΦΕΚ 237/30.12.1978 τ. Α') και της παρ. 2 του άρθρ. 24 του Νόμ. 820/1978 "περί λήψεως μέτρων δια την περιστολήν της φοροδιαφυγής και άλλων τινών συναφών διατάξεων" αποφασίζουμε: Ορίζουμε την 22αν Ιαν. 1979, ως χρόνο ενάρξεως λειτουργίας της δια του ανωτέρω Π.Δ/τος συσταθείσης Υπηρεσίας Ελέγχου Διακινήσεως Αγαθών (ΥΠ.Ε.Δ.Α.) και των Παραρτημάτων αυτής. Από της χρονολογίας καταργείται η Υπηρεσία Προληπτικού Ελέγχου (Υ.Π.Φ.Ε.), σύμφωνα με την παρ. 2 του άρθρ. 23 του Π.Δ. 960/1978. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 70,307 Τεύχος 700-Σελ. 41 Περιφερειακές Υπηρεσίες Υπουργείου Οικονομικών 24.Α.γ.10